 Sọrọ lórí Ọpọ Ni Eṣú Fi Nya Igi Oko: Ìbò Ni Ipinlẹ Ọṣun  There Is Strength In Numbers: Osun State Election : Ninú Ẹyà mẹrin-din-logoji orilẹ èdè Nigeria, ẹyà mẹfà ni o wa ni ipinlẹ Yorùbá lápapọ.  Àwọn ẹyà wọnyi ni: Èkó  ti olú ilú rẹ jẹ Ìkẹjà; Èkiti  ti olú ilú rẹ jẹ Adó-Èkiti; Ògùn  ti olú ilú rẹ jẹ Abẹòkúta; Ondo  ti olú ilú rẹ jẹ Àkúrẹ; Ọṣun  ti olú ilú rẹ jẹ Òṣogbo àti Ọyọ  ti olú ilú rẹ jẹ Ìbàdàn.Ni Òkè-Òkun, bi enia ba ni ẹjọ ni ilé-ẹjọ, tàbi ó ti ṣe ẹwọn ri, tàbi hùwà àbùkù miran, irú ẹni bẹẹ kò lè gbé àpóti ibò ṣùgbọn, ti kò bá ni itiju, ti ó gbé àpóti ibò, ọpọ àwọn èrò ilú kò ni dibò fún irú ẹni bẹẹ.  Eyi kò ri béè ni orilẹ-èdè Nigeria, nitori, ẹlẹwòn, eleru, olè, apànìyàn àti bẹẹbẹẹ lọ, ti ó di olówó ojiji ló ńgbé àpóti ibò nitori wọn mọ pé àwọn lè fi èrú dé ipò.Àwọn èrò ẹyà Ọṣun fi òwe Yorùbá ti o ni Ọpọ ni eṣú fi ńya igi oko hàn ni idibò ti ó kọjá ni ọjọ Àbámẹta, ọjọ kẹsan, oṣù kẹjọ, ọdún Ẹgbẹlemẹrinla, wọn kò bẹrù bi Ìjọba àpapọ Nigeria ti kó Ológun àti ohun ijà ti àwọn ará ilú lati da ẹrù bà wọn.  Wọn tú jáde lati fi ọpọ dibò àti bójú tó ibò wọn lati gbé Góminà Ọgbẹni Rauf Arẹgbẹṣọlá padà. 